**Ministru kabineta noteikumu projekta „Grozījumi Ministru kabineta 2009. gada 29. septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir nodrošināt aktuālu informāciju par valsts autoceļu maršrutiem un valsts autoceļu maršrutā ietvertajiem pašvaldībām piederošajiem autoceļu posmiem. Noteikumi stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par autoceļiem” 8. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “„Grozījumi Ministru kabineta 2009. gada 29. septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”” (turpmāk – Noteikumu projekts) precizē valsts autoceļu un valsts autoceļu maršrutā ietverto pašvaldībām piederošo autoceļu posmu sarakstos konstatētās izmaiņas pēc ikgadējās valsts autoceļu inventarizācijas datiem, kā arī valsts autoceļu maršrutu novietojumu izmaiņām un valsts autoceļu vai to maršrutu posmu nodošanu valsts vai pašvaldību īpašumā.Noteikumu projekts neattiecas uz komersantu un māju ceļiem.Valsts autoceļi pašvaldību īpašumā tiek nodoti bez atlīdzības. Valsts autoceļu vai to posmu nodošanai bez atlīdzības pašvaldības īpašumā ir nepieciešams pašvaldības domes lēmums par autoceļu vai to posmu pārņemšanu pašvaldības īpašumā bez atlīdzības, pamatojoties uz likuma “Par pašvaldībām” 14. panta pirmās daļas 2. punktu, 15. panta 2. punktu, 21. panta pirmās daļas 17. punktu, Publiskas personas mantas atsavināšanas likuma 3. panta pirmās daļas 6. punktu un 42. panta pirmo un otro daļu. Pēc pašvaldības lēmuma saņemšanas tiek veiktas nekustamā īpašuma formēšanas darbības, tiek sagatavots un virzīts apstiprināšanai Ministru kabinetā rīkojuma projekts par valsts īpašuma nodošanu bez atlīdzības pašvaldības īpašumā.Saskaņā ar Ministru kabineta 2008. gada 11. marta noteikumu Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” IV. sadaļu pašvaldības saņem valsts mērķdotāciju pašvaldību autoceļiem, savukārt atbilstoši V. sadaļai saņemto mērķdotāciju pašvaldības drīkst izmantot autoceļu un ielu uzturēšanai, kā arī būvniecībai.Papildus saskaņā ar Ministru kabineta 2008. gada 11. marta noteikumu Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” VIII. sadaļu pašvaldības var pretendēt uz noteikto valsts pamatbudžeta valsts autoceļu fonda programmas tranzītielām paredzēto līdzfinansējumu.Projektā ietverto grozījumu būtība:I. Precizēti autoceļa maršruta parametri (km) (inventarizācijas dati) šādiem autoceļiem:1) P62 Krāslava–Preiļi–Madona (Madonas apvedceļš);2) P65 Stropi–Krauja;3) P68 Daugavpils-Skrudaliena–Baltkrievijas robeža (Silene);4) V54 Pievedceļš Langstiņiem;5) V841 Madona (Lazdona)–Ļaudona–Jēkabpils;6) V984 Pievedceļš Vatrānes stacijai ceļa zemes klātne dabā neeksistē;7) V997 Plātere–Lakstene;8) V1354 Pope–Zetiņkalni.II. Nodoti pašvaldību īpašumā šādi autoceļi:1) P76 Aizkraukle–Jēkabpils posms nodots pašvaldības īpašumā (Ministru kabineta 2018. gada 14. novembra rīkojums Nr. 607 “Par valsts nekustamā īpašuma “Brīvības iela” Jēkabpilī nodošanu Jēkabpils pilsētas pašvaldības īpašumā”);2) V46 Ādaži–Garkalne posms nodots pašvaldības īpašumā (Ministru kabineta 2018. gada 14. augusta rīkojums Nr. 383 “Par valstij piederošā valsts vietējā autoceļa V46 “Ādaži-Garkalne” posma 7,9.-8,5. km nodošanu Garkalnes novada pašvaldības īpašumā”);3) V576 Pievedceļš Sakstagala stacijai nodots pašvaldības īpašumā (Ministru kabineta 2019. gada 20. marta rīkojums Nr. 123 “Par valstij piederošā nekustamā īpašuma Sakstagala pagastā, Rēzeknes novadā, nodošanu Rēzeknes novada pašvaldības īpašumā”);III. Pārņemti valsts īpašumā šādi autoceļi:1) A9 Rīga (Skulte)–Liepāja posms pārņemts valsts īpašumā (Ministru kabineta 2018. gada 21. novembra rīkojums Nr. 626 “Par Skrundas novada pašvaldības nekustamo īpašumu “A9”, “P116” un “P117 Skrunda-Aizpute” Skrundas pagastā, Skrundas novadā, pārņemšanu valsts īpašumā”);2) P116 Kuldīga–Skrunda–Embūte pārņemts valsts īpašumā (Ministru kabineta 2018. gada 21. novembra rīkojums Nr. 626 “Par Skrundas novada pašvaldības nekustamo īpašumu “A9”, “P116” un “P117 Skrunda-Aizpute” Skrundas pagastā, Skrundas novadā, pārņemšanu valsts īpašumā”);3) P117 Skrunda–Aizpute posms pārņemts valsts īpašumā (Ministru kabineta 2018. gada 21. novembra rīkojums Nr. 626 “Par Skrundas novada pašvaldības nekustamo īpašumu “A9”, “P116” un “P117 Skrunda-Aizpute” Skrundas pagastā, Skrundas novadā, pārņemšanu valsts īpašumā”). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts akciju sabiedrība „Latvijas Valsts ceļi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Saskaņā ar Ministru kabineta 2008. gada 11. marta noteikumu Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” VIII. sadaļu, pašvaldības, var pretendēt uz noteikto valsts pamatbudžeta valsts autoceļu fonda programmas tranzītielām paredzēto līdzfinansējumu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2019. gada 4. jūlijā.http://www.sam.gov.lv/sm/content/?cat=553 |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība „Latvijas Valsts ceļi” un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs: Satiksmes ministrs T. Linkaits

Vīza: valsts sekretāra p. i. Dž.Innusa